Csirke | Az vagy, amit meg(t)eszel
Posts Tagged ‘csirke’
Grill, grill, grill :)
Ha nyár, akkor grillezés, ehhez nem férhet kétség :). Mi is szívesen töltjük a barátainkkal a szabadban az időt, finomságokat készítve. :)
10 szelet sertéskaraj, vékonyra szeletelve
Flekken fűszersó
10 szelet csirkemell
10 szelet harcsafilé
15 db bab-zab burger
2 doboz halloumi, hideg vízbe áztatva
újburgonya, vékonyra szeletelve
A húsokat fűszereztük, olajjal pácoltuk (sertés – Flekken; csirke – Grill; Harcsa – Olasz + só). Forró grillrácsra helyezve, olívaolajjal folyamatosan kenegetve készre sütöttük őket a burgerek, a halloumi és a burgonya társaságában.
A saláta hozzávalóit daraboltuk, sóztuk, olívaolajjal és kevés olasz fűszerkeverékkel elkevertük.
Nagy adag lesz belőle :)
Fűszeres csirketallérok kevert salátával
Fantasztikus dolog barátokkal főzni! Adott a jó hangulat, a finom borok, és nem mellesleg a fantasztikus ételköltemények, amit közös erővel varázsolunk az asztalra :).
Ez a könnyű nyári ebéd is egy ilyen alkalommal született.
kb. 600 g csirkemell
bio magyaros fűszerkeverék
néhány fokhagymagerezd, héjával együtt
nálunk most belekerült néhány csiperke tönkje is, ez opcionális
tetszés szerinti saláta mix
piros színű kaliforniai paprika
A csirkét alaposan megmostuk, vékony szeletekre vágtuk. Sóztuk, borsoztuk, fűszereztük, majd extra szűz olívaolajjal kikent, sütőpapírral borított tepsire tettük. Friss bazsalikomot tépkedtünk rá, majd köré dobáltunk néhány fokhagymagerezdet a héjával együtt (így, amikor megsül, fantasztikusan finom fokhagymás pépet kapunk), valamint egy fél citromot. Kevés olívaolajjal meglocsoltuk. Mivel éppen nagy főzésben voltunk, és semmit sem szerettünk volna kidobni, felhasználtuk néhány gomba tönkjét is (ez elhagyható).
Előmelegített sütőben, alufólia alatt pároltuk puhára (kb. 20-30 perc), majd a fóliát levéve kissé megpirítottuk (kb. 5-10 perc).
A saláta hozzávalóit daraboltuk, alaposan elkevertük, majd olívaolajjal és friss citromlével meglocsolva fogyasztottuk a csirke mellé.
Könnyű, igazi nyári ebéd vagy vacsora, próbáljátok ki bátran, jó étvágyat! :)
Grillnyársak petrezselymes bulgurral
Végre itt a tavasz és a piacokon is egyre több finomságot találhatunk. Ennek örömére készültek ezek a szép színes és egészséges nyársak.
2 egész csirkemell, apró kockákra vágva
Páclé 1:
1/2 tk. paprika
Páclé 2:
bébicukkini, vastagabb szeletekre vágva
sárgarépa, vastagabb szeletekre vágva
kisebb lilahagymák, négyfelé vágva
A pácok hozzávalóit alaposan elkevertem, a falatnyi húskockákat beleforgattam, néhány órára állni hagytam. Zöldségekkel váltakozva nyársra húztam, majd előmelegített sütőben, kevés olívaolajjal kikent tepsiben 15 perc alatt puhára, majd további kb, 10 perc alatt ropogósra sütöttem a nyársakat.
A körethez a bulgurt olívaolajon kissé előpirítottam, annyi vízzel felöntöttem, ami kb. 1-2 ujjnyira ellepi, és sóval, borssal fedő alatt puhára főztem. Végül egy csokor petrezselymet aprítottam bele.
Ebből a húsmennyiségből legalább 20 nyárs készült, így igen kiadós adag.
Olívaolajos paradicsomsalátával tálaltam.
Csirkefasírt fahéjas-mézes kuszkusszal és párolt spenóttal
Gyakran készítek fasírtot muffin formában sütve, csirkéből, pontosan úgy, ahogy már itt leírtam. Most azonban a köretekre szeretnék kitérni. :) A kuszkusz a River Cottage minden napra c. szakácskönyv receptjét átalakítva került a tányérra. A friss spenót pedig harsogó zöld színével nem hiányozhat egy tavaszi tányérról.
2 újhagyma, a zöld szárával együtt
kevés só és frissen őrölt bors
250 ml forró húsleves / alaplé / esetleg víz
1/2 ek. vaj
Az olívaolajon megpároltam a felkarikázott újhagymát és a lereszelt fokhagymát. Belekevertem a fahéjat, néhány másodperc alatt összeforgattam, majd a tűzről lehúzva hozzáadtam a kuszkuszt. Enyhén sóztam, borsoztam, felöntöttem forró alaplével, majd belecsorgattam a mézet. Alufóliával szorosan lefedve állni hagytam, amíg megpuhul.
A vajat összeolvasztottam az olívaolajjal, megpároltam, de nem barnítottam a lereszelt fokhagymagerezdet. Hozáadtam a spenótot, fedő alatt megpároltam, sóztam, borsoztam.
A kuszkusz 3 – 4, a spenót 2 adag lesz